Niokolo Kobos nacionalinis parkas
Niokolo Kobos nacionalinis parkas (pranc. Parc national du Niokolo-Koba) yra rytų Senegale, Gvinėjos pasienyje, Gambijos upės slėnyje. Užima daugiau nei 9000 km² plotą. Parke saugomos Vakarų Afrikos džiunglės su būdinga augalija ir gyvūnija. Čia sutinkami liūtai, drambliai, leopardai, šimpanzės, babuinai, begemotai, didžiosios kanos. Įkurtas 1925 m. 1981 m. Niokolo Kobos nacionalinis parkas įtrauktas į UNESCO pasaulio paveldo sąrašą.